JayJayThrowThrow/commonwealth-wiki-mix huggingface dataset:
Pokok Mahang Merah

Pokok Mahang Merah merupakan sejenis tumbuhan yang terdapat di hutan [Malaysia]] serta di negara-negara ASEAN yang lain. Nama botaninya Macaranga triloba (BI.) M.A.

Beberapa jenis pokok Mahang lain adalah:-
# Pokok Mahang Gajah ( Macaranga gigantea (Rchb. f. et Zoll.))
# Pokok Mahang Merah (Macaranga triloba (BI.) M.A.)
# Pokok Mahang Serindit (Macaranga hypoleuca (Rchb. f. et Zoll.))
Rujukan


Lihat juga

* Senarai pokok

Mahang Merah
Pokok Maharaja Kayu

Pokok Maharaja Kayu atau Pokok Nyatoh Rabung merupakan sejenis tumbuhan yang terdapat di hutan Malaysia serta di negara-negara Asia Tenggara yang lain. Nama botaninya Sarcosperma paniculatum (King) Stap f.

Pokok Maharaja Kayu boleh bertumbuh setinggi 35-40 meter (115-130 kaki) dan diameter batang pokok sehingga 80 sentimeter (2 kaki 6 inci). Teras kayu pokok ini berwarna coklat, dan kepadatan purata kayu ini 480 kilogram per meter padu. Kayu ini mempunyai kepentingan perdagangan.
Lihat juga

* Senarai pokok

Maharaja Kayu
Medang teja

Medang teja merupakan sejenis tumbuhan yang terdapat di hutan kawasan India, Indochina serta di negara-negara ASEAN. Nama botaninya Cinnamomum iners Reinw. ex Bl. Tumbuhan ini sama spesies dengan kayu manis (Cinnamomum), dan juga dikenali sebagai kayu manis hutan atau teja lawang.
Penerangan

Medang teja adalah sejenis pokok malar hijau berdaun rendang setinggi 10-15 m dengan batang lurus berwarna perang kelabu. Bunganya berwarna putih susu atau kuning dan berbau pedas. Kayunya pula digunakan bagi membina rumah dan perabut.
Pokok ini memiliki nilai perubatan tradisional dan banyak digunakan dalam perawatan cara tradisional.
Kebaikan

Daunnya digunakan sebagai ubatan tradisional bagi meredakan demam dan sakit kepala, mengatasi masalah pencernaan, dan masalah membuang angin. Selain itu, daunnya yang direbus pula digunakan bagi merawat rheumatism. Daun ini digunakan secara meluas dalam penghasilan colok dan ubat nyamuk bakar kerana baunya yang harum dan kandungan pelekat yang tinggi.

Kulitnya digunakan sebagai teh untuk membuang toksik dan dijual sebagai mesni di Malaysia. Akarnya pula dipercayai dapat memulih tenaga bagi perempuan lepas bersalin, melancarkan pengaliran darah serta berkesan mengecutkan rahim.
Rujukan


Lihat juga

Medang Teja
Pokok Medang Teja Lawang

Medang teja lawang atau medang sintok merupakan sejenis tumbuhan yang terdapat di hutan Malaysia serta di barat dan selatan negara-negara ASEAN yang lain. Nama botaninya adalah Cinnamomum sintoc Gamb.
Penerangan

Pokok medang teja lawang selalunya tumbuh di kawasan tanah pamah, tepi sungai dan di kawasan kampung.

Pokok ini silaranya berbentuk bulat. Daunnya berbentuk bujur telur dan mempunyai tiga garisan (urat) memanjang.

Kegunaan pokok medang teja adalah dari segi pembuatan colok, batang mancis, terompah, ubat nyamuk dan gasing kanak-kanak.
Rujukan


Lihat juga

Medang Teja Lawang
Melaka (pokok)

Pokok melaka ( , nama botani: Phyllanthus emblica) ialah sejenis pokok daun luruh daripada keluarga Phyllanthaceae yang terdapat di kawasan tropika Asia Tenggara dan Asia Selatan. Ia terkenal untuk buahnya yang boleh dimakan. Nama umum untuk pokok ini termasuk:
* bahasa Sanskrit: amalaka
* bahasa Hindi: amla
* bahasa Tamil: nelli
serta aonla, aola, amalaki, amla berry, dharty, aamvala, aawallaa, emblic, emblic myrobalan, nellikai, nillika, dan usareekai.

Lebih banyak cendikiawan dan ahli sejarah bersetuju pada hari ini bahawa negeri Melaka memperoleh namanya daripada nama pokok ini. Jalan fikiran mereka berasas daripada tabiat penduduk tempatan pada masa itu yang suka menamakan tempat mengikuti nama pokok ataupun tumbuhan. Banyak pokok melaka pada masa itu bertumbuh di tebing Sungai Air Lereh.
Morfologi

Pokok melaka ialah sejenis pokok yang kecil hingga sederhana, dan mencapai ketinggian antara 8 hingga 18 meter. Batangnya bengkok, dan dahan-dahannya terbuka luas. Bentuk daunnya mudah sahaja dengan tangkai yang pendek, dan bunganya berwarna kuning hijau.

Buah melaka berwarna hijau kuning muda, berbentuk hampir bulat dengan enam jalur tegak, dan masak pada musim luruh. Rasanya pahit dan masam. Oleh sebab buah ini lebih berserabut berbanding buah yang lain, buah Pokok Melaka tidak boleh banyak dimakan tanpa dimasak; sebenarnya, buah ini biasa dimakan dengan garam, dan segelas air sebaik sahaja selepas makan sebiji buah yang besar menyebabkan air itu berasa yang lebih manis. Buahnya dikatakan mengandungi vitamin C sebanyak 720 mg setiap 100 g isi buah yang segar, atau sehingga 900 mg setiap 100 g jus yang diperah.

Di India, buah pokok melaka biasanya dijeruk dan digunakan sebagai bahan utama untuk Chyawanprash, sejenis tonik Ayurveda. Patinya biasa digunakan untuk dakwat, pewarna, syampu dan minyak rambut.

Dalam agama Hindu, pokok melaka dianggap sebagai sejenis pokok suci yang disembah sebagai Ibu Bumi di India.


Image:Amla field.JPG
Image:Amlatree.JPG
Image:Phyllanthus officinalis.jpg
Image:Amla.JPG
Image:Amla1.JPG
Image:PhyllanthusEmblica.jpg
Image:PhyllanthusEmblicaLeaf.jpg
Image:Phyllanthus emblica Bra52.png
Imej:YosriJerukBuahMelaka1.jpg|Jeruk buah Melaka.

Lihat juga

* Gooseberry
* Senarai pokok
Rujukan
Pautan luar

* Asal nama "Melaka"
* Pokok Melaka Di Tebing Sungai Melaka
* Amla C – Vitamin C semula jadi
* Kajian Farmakologji mengenai Emblica Officinalis
* Amla, Herba Utama bagi Perubatan Ayurveda
* Penamanan – daripada Lembaga Tumbuhan Perubatan Nasional India
* Asal dan Sifat Botani (PDF}

Melaka
Mempening

Pokok Mempening merupakan sejenis genus tumbuhan yang terdapat di hutan Malaysia serta di negara-negara ASEAN yang lain. Nama botaninya Lithocarpus, Quercus, dan Trigonobalanus .

Pokok Mempening merupakan darimana buah manjakani dituai. Buah manjakani merupakan hasil dari tidakbalas pokok terhadap serangan sejenis tebuan (Cynips gallae tinctoria). Serangan ini akan menyebabkan kulit pokok bertunas, apabila tebuan mengeluarkan larva dan larva ini menetas sejenis bahan kimia yang merangsang pertumbuhan puru akan terhasil. Buah manjakani yang berkualiti baik selalunya ialah buah yang dipetik ketika anak tebuan mula membesar kerana ketika ini peratus tanin yang tinggi akan dimakan oleh anak-anak tebuan tersebut. Tanin yang tinggi akan meningkatkan lagi khasiat manjakani. Biji manjakani berbentuk bulat berkerutu sebesar biji guli. Warna hijau kebiruannya akan berubah menjadi warna kelabu atau putih apabila ia kering. Bahagian dalamnya berwarna putih kekuningan.

Pokok manjakani boleh ditemui di hutan-hutan tanah pamah atau ditanam untuk tujuan perubatan. Di India pokok Oak digunakan untuk menghasilkan manjakani yang bermutu tinggi. Di Malaysia ia biasa dihasilkan oleh pokok Mempening.

Mempening ialah sejenis tumbuhan renek dan selalunya mempunyai ketinggian sekitar 1.8 meter. Daun mempening menyerupai daun ubi kayu manakala batangnya tumbuh bersilang, licin, berbentuk bulat dan berwarna hijau muda.

Biji manjakani mengandungi 50-70 % tanin dan 3 % gallic asid. Biji manjakani terbaik dikatakan berasal dari daerah Aleppo, Syria.
Spesies
Lihat juga

* Senarai pokok
Rujukan
Pautan luar

* Cari Lithocarpus di Royal Botanic Gardens, Kew

Mempening
Menasi

Pokok Menasi merupakan sejenis tumbuhan yang terdapat di hutan Malaysia serta di negara-negara ASEAN yang lain. Nama botaninya Planchonella obovata (R. Br.) Pierre.

Pokok Menasi merupakan pokok dalam keluarga Sapotaceae. Ia terdapat dikebanyakan bahagian Asia Tenggara, Mikronesia, dan kepulauan di Lautan Hindi, dan memiliki nama tempatan di sana.


File:Chỏi ven biển.jpg
File:Planchonella obovata.jpg
File:山欖.jpg

Lihat juga

* Senarai pokok
Rujukan

Menasi
Elaeocarpus

Elaeocarpus, atau mendung, ialah sebuah genus tumbuhan berbunga dengan hampir lima ratus spesies dalam keluarga Elaeocarpaceae, berasal dari barat Lautan Hindi, Asia tropika dan subtropika, dan Pasifik. Tumbuhan dalam genus Elaeocarpus ini selalunya berupa pohon atau renek yang berdaun ringkas, bunga beranggi lima, dan buah yang berwarna biru.
]]
]]
, diMunnar]]
]]
]]
Spesies

Terdapat sekitar 488 spesies Elaeocarpus, ditemukan di pulau-pulau di Lautan Hindi, Asia tropika dan subtropika, dan Kepulauan Pasifik.
Spesies terpilih

*Elaeocarpus acmosepalus
*Elaeocarpus amoenus - (Sri Lanka)
*Elaeocarpus angustifolius - (India, Bangladesh, China, Indochina, Indonesia, Australia, Papua New Guinea dan pulau-pulau terdekat)
*Elaeocarpus arnhemicus - (utara Australia, New Guinea)
*Elaeocarpus bancroftii - (Queensland)
*Elaeocarpus bifidus - kepulauan Hawaiia (Kauaʻi & Oʻahu)
*Elaeocarpus blascoi - (India, terancam)
*Elaeocarpus bojeri - (Mauritius)
*Elaeocarpus brigittae - (Sumatera)
*Elaeocarpus calomala -
*Elaeocarpus carolinae - (barat laut Queensland)
*Elaeocarpus ceylanicus - (Sri Lanka)
*Elaeocarpus colnettianus - (New Caledonia)
*Elaeocarpus cordifolius - (Kalimantan, Sarawak)
*Elaeocarpus coriaceus - (Sri Lanka)
*Elaeocarpus costatus - (Pulau Lord Howe)
*Elaeocarpus cruciatus - (Malaysia, terancam)
*Elaeocarpus culminicola - (New Guinea, Queensland)
*Elaeocarpus dentatus - (New Zealand)
*Elaeocarpus dinagatensis - (Filipina)
*Elaeocarpus eriobotryoides - (Malaysia)
*Elaeocarpus eumundi - (Australia)
*Elaeocarpus ferrugineus - (Malaysia, Borneo)
*Elaeocarpus fraseri - (Malaysia)
*Elaeocarpus gaussenii - (India, terancam genting)
*Elaeocarpus gigantifolius - (Filipina)
*Elaeocarpus glandulifer - (Sri Lanka)
*Elaeocarpus grandis – (New South Wales, Queensland)
*Elaeocarpus griffithii – mendung musang (pulau dan tanah besar Asia Tenggara)
*Elaeocarpus hedyosmus - (Sri Lanka)
*Elaeocarpus holopetalus – (New South Wales, Victoria, Australia)
*Elaeocarpus homalioides
*Elaeocarpus hookerianus – (New Zealand)
*Elaeocarpus hygrophilus – (Thailand)
*Elaeocarpus inopinatus – (Borneo)
*Elaeocarpus integrifolius – (Mauritius)
*Elaeocarpus joga – (Kepulauan Mariana, Palau)
*Elaeocarpus kirtonii – (New South Wales, Queensland)
*Elaeocarpus lanceifolius – (Asia tropika)
*Elaeocarpus miriensis
*Elaeocarpus montanus – (Sri Lanka)
*Elaeocarpus moratii
*Elaeocarpus munroi
*Elaeocarpus nanus
*Elaeocarpus obovatus – (Australia)
*Elaeocarpus obtusus
*Elaeocarpus prunifolius
*Elaeocarpus pseudopaniculatus
*Elaeocarpus recurvatus
*Elaeocarpus reticosus
*Elaeocarpus reticulatus – (timur Australia)
*Elaeocarpus royenii
*Elaeocarpus rugosus
*Elaeocarpus sedentarius
*Elaeocarpus serratus – (Asia Selatan)
*Elaeocarpus simaluensis
*Elaeocarpus stipularis – (Indochina, Malaysia)
*Elaeocarpus subvillosus – (Jepun, Taiwan, China, Indochina).
*Elaeocarpus sylvestris
*Elaeocarpus symingtonii
*Elaeocarpus taprobanicus – (Sri Lanka)
*Elaeocarpus thorelii – (Kemboja)
*Elaeocarpus venustus
*Elaeocarpus williamsianus – (New South Wales)
Rujukan
Mengkulang

Mengkulang merupakan sejenis tumbuhan yang terdapat di hutan Malaysia serta di negara-negara ASEAN yang lain. Nama botaninya Heritiera borneensis.

Kayu mengkulang adalah kayu keras sederhana yang digolongkan dalam "Kumpulan B" dalam senarai kayu Malaysia mengikut kekuatan mampatannya, bersama-sama dengan kayu keruing, kulim, kapur, dan merbau, antara lain. Ketumpatannya pada 19% kandungan lembapan ialah 800 kg/m³ dengan graviti tentu sebanyak 0.55. Kayunya digunakan dalam binaan untuk lantai, anak tangga, kerja panel, serta rangka pintu dan tingkap.
Lihat juga

* Senarai pokok
Rujukan

* Laman web Pusat Pengajian HBP, Universiti Sains Malaysia

Mengkulang
Cili (kumpulan)

Cili ialah sebuah kugiran rock dengan penyanyi wanita yang berasal dari Malaysia. Kugiran ini menonjolkan konsep rock moden (modern rock). Kugiran ini dianggotai oleh oleh Affini ( dram), Aoki ( bes) , Kautsari (gitar) kaustermi (keyboard) Haromi (Percussions) Dedami (Trompet) Marmi (Saxofone) Fadduri (Bangsi) Naori (Gitar Kapok) Saoni (penari) Reoki (penari) Zaidani (penari) dan Vivini selaku penyanyi utama kumpulan ini.
Sejarah

Album sulung yang berjudul Kau Bernama Cinta yang sepatutnya berada di pasaran pada bulan Mac lalu telah di tunda ke satu tarikh baru. Ini merupakan titik tolak dan percubaan pertama kumpulan ini selepas bergelar artis rakaman. Cili, artis pertama Neo Gendang Record, label tempatan kelolaan Edrie Hashim.

Pengaruh pemuzik barat seperti The Beatles, Garbage, No Doubt dan Hole banyak memberikan mereka inspirasi dan gaya persembahan yang mantap dan bersahaja. Pernah beraksi di senario muzik bawah tanah tempatan dan Promosi Bergerak Formula Satu banyak membantu mereka supaya tidak kekok berhadapan penonton. Bakat besar yang mereka miliki telah memikat hati syarikat Neo Gendang Record untuk mereliasasikan impian mereka sebagai artis rakaman dan turut di beri kepercayaan sebagai artis pertama. Walaupun tiga daripada anggota kumpulan ini pada ketika itu masih menuntut di dalam jurusan muzik, itu tidak menjadi batu menghalang bagi mereka untuk meneruskan minat mendalam mereka terhadap dunia muzik dan menambahkan lagi variasi di persada seni tempatan yang sebenarnya terus berkembang walaupun dikala situasi penjualaan album yang kurang memberangsangkan.

Album yang memuatkan 10 buah lagu ini , telah mendapat khidmat beberapa penggubah tempatan yang baru dan lama antaranya seperti Edrie Hashim, G-Nola, Guava dan juga anggota Cili sendiri yang turut menyumbang lagu untuk album ini, selain Jemboo (Def Gab C) yang bertindak sebagai penerbit album ini. Kau Bernama Cinta merupakan single dan judul album pertama taruhan kumpulan ini yang telah dipasarkan pada tahun 2005.
Diskografi

Album studio

* Kau Bernama Cinta (dibebaskan 1 Januari 2005)
Single

* "Kau Bernama Cinta"
Pautan luar

* Profil Cili di MySpace.


Cili
Volume5

Kumpulan Volume5 atau V5 merupakan sebuah kumpulan pemuzik dan penyanyi yang aktif di Malaysia. Kumpulan ini menyampaikan lagu-lagu Melayu.
Ahli-ahli

Kumpulan V5 merupakan satu kumpulan penyanyi yang popular di Malaysia dengan lagu Terbang dan Tak Pernah hasil ciptaan penggubah terkemuka Ajai. Kumpulan V5 dianggotai oleh lima jejaka:-
# Khairulazmi Abd Rahman atau Az(vokalis)
# Sheikh Sazarin Sheikh Mustafa (cin/dram),
# Hairunnizam Mohd Jenan (Najam/gitar),
# Raja Mohd Taries Raja Mohd Baijad (Taries/ bass)
# Azrin Abdul Aziz (En/ gitar)
Bekas

# Hairunnizam Mohd Jenan (Najam/gitar),
Sejarah

Kumpulan V5 menjadi popular dengan lagu Terbang dan Tak Pernah hasil ciptaan penggubah terkenal saudara Ajai. Selepas muncul dengan album Sulung ‘Destinasi’ pada tahun 2003, V5 atau Volume 5 yang di anggotai oleh lima jejaka kini akan kembali untuk memeriahkan industri muzik tanahair.

Dalam tempoh dua tahun mereka menyepi, bukan bermakna kumpulan ini telah berpecah tapi sebaliknya kesemua mereka terikat dengan kerjaya. Selain itu, pemain gitar mereka Najam, terpaksa menarik diri atas kesibukan dengan kerja hingga terpaksa berhijrah luar kota. Tempatnya kini digantikan oleh Afiez.

Kumpulan V5 kini dalam proses untuk menyiapkan rakaman album baru. Setakat ini empat buah lagu baru telah disiapkan dengan kerjasama penggubah yang tidak asing iaitu Stone dari kumpulan Barongan dan Edri Hashim. V5 memilih untuk bekerjasama dengan Stone dan Edri kerana yakin dengan kemampuan yang ada pada mereka. ‘Kami masih mengekalkan konsep Modern Rock dalam album ini’ ujar Az.

Kini V5 mampu mengorak langkah kerana lagu hasil ciptaan edri berjudul ‘Loket Wajah Kamu’ yang juga single pertama mereka telah mula kedengaran dicorong corong radio. Kami rasa sungguh terharu dan mengucapkan berbanyak terima kasih kepada semua media cetak dan media elektronik juga kepada peminat kami kerana menyokong perjuangan V5.
Diskografi

Album

* Destinasi (2003
Lagu-lagu

* Terbang (Ciptaan Ajai)
* Tak Pernah (Ciptaan Ajai)
Pautan luar

Volume5
Mengkundur

Pokok Mengkundor ialah spesies tumbuhan dalam famili Tetramelaceae. Spesies ini tumbuh di Australia, Bangladesh, Bhutan, China, India, Indonesia, Laos, Malaysia, Myanmar, Sri Lanka, Thailand, dan Vietnam. Nama botaninya Tetrameles nudiflora R. Br.
Lihat juga

* Senarai pokok
* Pusat Pengawasan Pemuliharaan Dunia 1998. Tetrameles nudiflora. Senarai Merah IUCN 2006 untuk Spesies-spesies Terancam. Dimuat turun pada 23 Ogos 2007.

Mengkundor
Meranti bukit

Pokok Meranti Bukit merupakan sejenis tumbuhan yang terdapat di hutan Malaysia serta di negara-negara ASEAN yang lain. Nama botaninya *Shorea platyclados V. SI. ex Foxw.


Gambar:
[]

ukur lilitan 14.3 meter lebar pokok Meranti Bukit yang berusia lebih 1000 tahun dengan ketinggian 40 meter dipercayai tertua dan terbesar di dunia dan diikhtiraf dalam Malaysia Book of Record pada 2007. Ia terletak di Hutan Simpan Kekal Sg. Relai,Kuala Krai sempadan Gua Musang.

* Senarai pokok

Meranti Bukit
Meranti bumbung

Meranti bumbung, meranti bumbong ataupun dikenali sebagai bumbong (Shorea dealbata) merupakan sejenis tumbuhan daripada keluarga Dipterocarpaceae genus Shorea. IUCN melabelkan meranti bumbung sebagai terjejas. Walau bagaimanapun di Semenanjung Malaysia, pokok ini dilabel sebagai terancam.
Taburan

Pokok ini hanya dijumpai di kawasan Malaysia iaitu di Pahang, Terengganu dan Sarawak termasuk di luar negara iaitu di Indonesia dengan kawasan Kalimantan sahaja.

Menurut buku Malaysia Plant Red List: Peninsular Malaysian Dipterocarpaeae, Spesies Dipterokarpa Terancam di Semenanjung Malaysia dan Kaum Dipterokarpa di Negeri Pahang, pokok meranti bumbung boleh dijumpai di kawasan Semenanjung Malaysia iaitu di negeri Pahang dalam Daerah Jerantut, Daerah Kuantan dan Daerah Lipis. Manakala di negeri Terengganu hanya di Daerah Kemaman dan Daerah Dungun. Pokok ini di Sarawak hanya terdapat di Kuching, Lundu, Mukah dan Tatau.

Meranti bumbung hanya hidup di kawasan hutan dipterokarpa pamah sehingga hutan dipterokarpa bukit. Pokok ini juga mampu hidup di kawasan hutan pantai.
Rujukan

Meranti Bumbong
Meranti jerit

Meranti jerit ataupun dikenali sebagai meranti sutra (Shorea henryana) merupakan sejenis tumbuhan daripada keluarga Dipterocarpaceae genus Shorea. IUCN melabelkan meranti jerit sebagai terancam.
Taburan

Pokok ini boleh dijumpai di kawasan Semenanjung Malaysia iaitu di Kedah dan Perlis sahaja serta di Asia Tenggara iaitu Thailand, Myanmar, Kemboja dan Vietnam.

Menurut buku Spesies Dipterokarpa di Semenanjung Malaysia dan Malaysian Red Plant: Peninsular Malaysian Dipterocarpaceae, pokok ini boleh dijumpai di Kedah serta sesetengah di Pulau Langkawi. Manakala di Perlis hanya di Hutan Simpan Rimba Mas Mas dan Hutan Simpan Mata Ayer.

Meranti jerit tumbuh di kawasan hutan hujan tropika kering bermusim lebih subur pada tanah granit, kuarzit dan batu kapur yang dalam.
Rujukan



Meranti Jerit
Zat besi

Zat besi merupakan unsur logam besi dalam badan yang diperlukan oleh kebanyakan organisma kecuali sebahagian kecil bakteria. Bagi manusia, zat besi diperlukan dalam pembentukan sel darah merah, iaitu hemoglobin.

Lelaki dewasa (berat badan 75 kg) mengandungi ± 4000 mg zat besi, sementara wanita dewasa (berat badan 55 kg) mengandungi ± 2100 mg zat besi. Wanita hamil memerlukan 50 peratus lebih banyak zat besi.

Kekurangan zat besi boleh menyebabkan penyakit anemia.
Rujukan
Pautan luar

* http://www.myhealth.gov.my/anemia-kekurangan-zat-besi/ Dicapai pada 25 September 2017


Kategori:Besi
Besi
Besi
Besi
Rahima Orchient Yayah

Rahima Binti Yayah (lahir 1974 di Tawau, Sabah) juga dikenali sebagai Rahima Orchient Yayah merupakan seorang ahli perniagaan dan peragawati Malaysia dan Miss Malaysia/World 1994. Beliau merupakan wanita beragama Islam terakhir yang menjuarai pertandingan itu, sebelum fatwa mengenai wanita Islam dilarang menyertai pertandingan ratu cantik susulan daripada kes Lina Joy yang dikeluarkan pada 1997. Pertandingan Miss World 1994 ini telah diadakan di Sun City, Afrika. Seramai 87 orang jelitawan dari seluruh dunia telah bertanding bagi merebut gelaran wanita tercantik itu.

Berkhawin dengan ahli perniagaan berbangsa (Cina) dan hasil perkhawinan dikurniakan 2 org anak lelaki.
Kerjaya

Semasa mewakili Malaysia ke Miss World 1994, Rahima berjaya mencecah peringkat separuh akhir (10 peserta terakhir). Rahima merupakan wakil Malaysia ketiga yang berjaya melayakkan diri ke peringkat separuh akhir sejak Malaysia menghantar wakil ke pertandingan Miss World pada tahun 1963. Kali terakhir Malaysia berjaya melangkah ke peringkat separuh akhir ialah pada tahun 1979 melalui Shirley Chew.

Rahima juga merupakan wanita melayu dari Malaysia yang pertama dan terakhir melayakkan diri ke peringkat separuh akhir dalam sejarah pertandingan Miss World. Dalam pertandingan Miss World 1994 itu, Rahima telah dikalahkan oleh aktres jelita dari India iaitu Aishwarya Rai yang berjaya merangkul takhta Miss World 1994.

Rahima kini aktif dalam perniagaan dengan menubuhkan syarikatnya sendiri, Orchient Sdn. Bhd.
Rujukan
Pautan luar

* Laman web rasmi

Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Peragawati Malaysia
Kategori:Orang dari Sabah
Kategori:Kelahiran 1974
Kategori:Ahli perniagaan Malaysia
Pemanah berkuda

Pemanah berkuda merupakan tentera berkuda yang dilengkapi dengan busur. Oleh kerana menggunakan busur memerlukan penunggang untuk melepaskan kedua belah tangan dari tali kakang, pemanag berkuda memerlukan kemahiran menunggang yang tinggi. Pemanah berkuda juga dikaitkan dengan kaum nomad di padang rumput steppe. Mereka yang diketahui pernah menggunakan pemanah berkuda termasuk Scythians, Sarmatians, Parthians, Hun dan Mongol. Di Jepun pemanah berkuda dikenali sebagai Yabusame.

Menarik busur memerlukan pemanah untuk mengimbangi berat dibelakang bowarm contohnya berdiri kaku. Panah bagaimanapun mempunyai kuasa membunuh yang rendah, dan tidak berguna dalampertempuran jarakdekat. Dengan itu pemanah berjalan kaki amat lemah, terutamanya berbanding musuh berperisai. Pemanah berkuda, dengan berat mereka berada dibelakang kuda mampu menarik busur dan melepaskan anak panah ketika bergerak. Taktik masyhur adalah panahan Parthian, berpaling dari musuh dan terus-menerus memanah (sebab ini, istilah parthian arrow membawa maksud kenyataan menghina ketika berpisah).

Senjata pilihan tentera pemanah berkuda merupakan panah mengeleding (recurve bow), kerana ia cukup kecil untuk digunakan dari atas kuda dan masih mampu mengekalkan jarak dan kuasa menembusi yang mencukupi. Bahaya tunggal kepada pemanah berkuda adalah panah, dan mereka mampu bergerak jauh dari jarak pemanah selepas setiap serangan. Mereka tidak memerlukan perisai dan boleh menunggang kuda ringan seperti kuda muda (ponies). Ini menjadikan mereka murah untuk dilengkapkan dan meningkatkan lagi pergerakan strategik.

Kekurangan pemanah berkuda adalah pergerakan kuda mengganggu ketepatan pemanah. Dengan ciptaan pelana, pemanah berkuda akan berdiri dipelana untuk menyerap pergerakan kuda. Satu kaedah lain untuk membantu panahan tepat adalah dengan memanah ketika antara langkah kuda.

Pemanah berkuda memainkan peranan penting dalam pertempuran Carrhae dan Liegnitz. Dalam kedua kes, pemanah berkuda memenangi pertempuran kerana musuh mereka bergantung kepada pertempuran berhadapan. Pemanah berkuda menjadi lapuk akibat kemajuan senjata api moden.

Lihat juga:
*Yabusame
*busur Hun
*busur komposit
*Busur Hungari
*migrasi penunggang kuda

Kategori:Haiwan dalam sukan
Kategori:Memanah
Kategori:Pasukan berkuda
Kategori:Sukan penunggangan kuda